Per a llibres publicats entre l'1 de juny i el 31 d'octubre del 2020, el termini de presentació de sol·licituds és del
23 de setembre al 3 de novembre del 2020, ambdós inclosos
El formulari de sol·licitud autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores i no caldrà, per tant, aportar la documentació administrativa.
- Imatge de la portada, contraportada i pàgina de títols de crèdit de l'obra per a la qual es sol·licita la subvenció
- Relació dels títols publicats per l'editorial sol·licitant en qualsevol llengua i amb detall dels llibres publicats en català o en occità l'any anterior al de concessió de la subvenció.
- En el cas d'editorials de nova creació, relació dels títols publicats o que es preveu publicar en qualsevol llengua durant l'any de concessió de la subvenció.
- En el cas d'obres que hagin rebut altres ajuts dineraris o en espècie per a la producció, cal presentar la documentació justificativa de l'ajut dinerari o en espècie rebut.
- Factura de l'impressor acreditativa dels tiratges d'acord amb la base 3.1.c).
Per poder optar a les subvencions, s'han de complir els requisits següents, a banda dels que ja estableix la base general 3:
a) Els llibres s'han d'haver publicat en el període que determini la convocatòria corresponent.
b) L'editorial ha d'haver publicat un mínim de sis títols en català o en occità, o deu títols en qualsevol llengua, l'any anterior al de concessió de la subvenció.
En el cas d'editorials de nova creació n'hi ha prou a publicar un mínim de sis títols en català o en occità, o deu
títols en qualsevol llengua, l'any de concessió de la subvenció.
A l'efecte d'aquestes bases, es considera editorial de nova creació aquella que s'hagi constituït l'any de concessió de la subvenció o l'any anterior al de la concessió de la subvenció.
c) Per a obres en català, els tiratges han de ser d'un mínim de 500 exemplars i d'un màxim de 2.000.
Les obres en occità han de tenir un tiratge mínim de 300 exemplars i un màxim de 1.500.
En tots dos supòsits, un cop deduïts els exemplars no venals, d'acord amb el contracte amb la persona responsable de l'autoria.
d) Els textos en català han d'estar redactats d'acord amb les normatives que estableix l'Institut d'Estudis Catalans.
Els textos en occità han d'estar redactats d'acord amb la Gramatica occitana de Loís Alibèrt.
Els textos en la variant aranesa han d'estar redactats d'acord amb les Normes ortografiques der aranés, text aprovat en ple del Conselh Generau d'Aran, el 5 d'octubre de 1999.
e) Els llibres han de tenir un preu de venda al públic no superior a 30 euros, IVA exclòs.
L'editorial ha de mantenir aquest preu, com a mínim, durant sis mesos a partir de la publicació del llibre.
En aquells casos en què cada volum no es pugui adquirir separadament, es considera com a preu de venda el que s'hagi fixat per al conjunt de llibres de què consti una mateixa obra.
f) El text ha de ser d'un mínim de 50 pàgines de 2.100 espais, exceptuant-ne els llibres infantils, els de poesia, les obres de teatre, els còmics, les novel·les gràfiques, els cançoners i els llibres d'autors clàssics o les obres clàssiques.
A l'efecte d'aquestes bases, s'entén per cançoner aquell llibre de cançons que inclou el text de la cançó i la partitura; s'entén per autors clàssics aquells que són els màxims representants d'una època o d'un gènere; i s'entén per obra clàssica, l'obra feta per aquests autors o que de forma general es considera com a part del cànon o com a model de referència.
En el cas de llibres editats conjuntament amb mapes complementaris editats, el text ha de ser d'un mínim de 32 pàgines de 1.615 espais.
g) La comercialització dels llibres en català s'ha d'efectuar en un mínim de deu punts de venda, a través dels canals habituals de venda de llibres, incloses sempre les llibreries.
h) El llibre no ha d'haver estat publicat en català o en occità en els darrers deu anys, encara que es tracti d'una nova traducció.
i) En el cas d'edició de traduccions, sempre que siguin publicades per una mateixa editorial o grup editorial, cal que les edicions en català o en occità siguin anteriors o simultànies a la castellana, en cas que n'hi hagi.
j) A la pàgina de crèdits de tots els exemplars han de constar els números de l'ISBN, el mes i l'any de l'edició.
També hi ha de constar el número de dipòsit legal.
k) El nombre de títols que una editorial pot presentar per optar als ajuts per a l'edició de llibres previstos en aquestes bases no pot ser superior a 22 i no podrà ser superior al 60% dels títols publicats en català o en occità per l'editorial sol·licitant en l'any anterior al de concessió de la subvenció; queda exclòs del còmput el llibre d'ensenyament tal com el defineix la lletra a) de la base 4.
Tanmateix, una editorial pot presentar sol·licituds per a deu títols en llengua catalana o occitana.
l) S'ha de presentar una sol·licitud per llibre.
Les subvencions que es concedeixen d'acord amb aquestes bases no són compatibles per al mateix objecte amb les subvencions a la producció editorial d'especial interès cultural en llengua catalana o occitana ni amb ajuts, en la doble modalitat d'aportacions reintegrables i subvencions, a projectes culturals i a projectes i plans editorials de l'Institut Català de les Empreses Culturals, ni amb les subvencions de l'Oficina de Suport a la Iniciativa Cultural (OSIC) a empreses editorials per a l'edició d'obres literàries d'especial interès cultural en català i en occità, i per a l'edició de treballs relacionats amb la cultura popular i tradicional catalana, ni amb les subvencions per al mateix objecte d'altres Comunitats Autònomes.
Les subvencions que es concedeixen d'acord amb aquestes bases són compatibles amb la compra de novetats en català destinades al Sistema de Lectura Pública de Catalunya.
També són compatibles amb altres subvencions, ajuts, ingressos o recursos de l'Oficina de Suport a la Iniciativa Cultural (OSIC), així com d'altres entitats públiques o privades, sens perjudici d'allò que preveu la base 4.e).
El procediment de concessió de les subvencions es tramita en règim de concurrència No competitiva.
El pagament de la subvenció es tramita a partir de la concessió